《七月十九夜有大星殒于西北》
宋代·李彭

迢迢天汉星，寂寂夜未艾。孰居无事中，差次若玑贝。

向来西北隅，炜然独颠沛。彼苍既悠远，神理滋茫昧。

岂君坐逐客，无乃勇自退。嘒彼亦何为，竟夕屹相对。

络纬啼井栏，和我微吟内。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。